Vernepleierhøgskolen i Sør-Trøndelag

Vernepleierhøgskolen i Sør-Trøndelag var en høgskole for vernepleierutdanning, etablert i Klæbu i 1973 som Vernepleierskolen i Klæbu. Utgangspunktet for utdanningen var Klæbu Pleiehjem, etablert 1917, senere kjent som Hallsetheimen. Hallsetheimen var en av de første offentlige pleiehjemmene for psykisk utviklingshemmede. I 1987 flyttet skolen til Ulstadløkkveien i Trondheim. 

Skolen ble i 1990 fusjonert inn i Trondheim helsefaghøgskole, og deretter i 1994 inn i Høgskolen i Sør-Trøndelag (HiST), som følge av høgskolereformen.

Fra 1. januar 2016 inngår HiST, Høgskolen i Gjøvik og Høgskolen i Ålesund i Norges teknisk-naturvitenskapelige universitet (NTNU). Vernepleierutdanningen videreføres som et treårig bachelor-program ved Institutt for anvendt sosialvitenskap, Fakultet for helse- og sosialvitenskap, NTNU.

Referanser 

Tidligere høgskoler i Norge
Høyskoler i Trondheim
Høgskolen i Sør-Trøndelag
Klæbu
Utdanningsinstitusjoner etablert i 1973
Opphør i 1990
Tidligere utdanningsinstitusjoner i Trøndelag